Държавен вестник, бр. 18, 2022 г., стр. 13

БРОЙ  18	
Д Ъ Р Ж А В Е Н  В Е С Т Н И К 	
СТР.  13  
на работниците и служителите при несъсто­
ятелност на работодателя.
(4) Приема бюджета на фонд „Гарантирани 
вземания на работниците и служителите“ за 
2022 г. съгласно приложение № 3.
Чл. 16. Приема бюджета на Учителския 
пенсионен фонд за 2022 г. съгласно прило­
жение № 4. 
Чл. 17. Приема консолидиран бюджет на 
всички администрирани от Националния 
осигурителен институт социалноосигурителни 
фондове за 2022 г. съгласно приложение № 5.
Преходни и заключителни разпоредби
§ 1. (1) Надзорният съвет по предложение 
на управителя на Националния осигурителен 
институт (НОИ) одобрява необходимите про­
мени по отделни параграфи на разходите, без 
да се превишава общият им размер, одобрен с 
този закон, като това не се отнася за сумите 
за сметка на държавния бюджет, както и за 
разходи, извършвани от НОИ по силата на 
други нормативни актове и проекти извън 
Кодекса за социално осигуряване, които се 
финансират с трансфери, непредвидени в този 
закон, и които не водят до влошаване на ба­
ланса на държавното обществено осигуряване. 
Тези разходи се отчитат в бюджета на НОИ 
и с тях могат да бъдат превишени разходите 
по бюджета на НОИ. 
(2) Паричните помощи за профилактика 
и рехабилитация, превеждани на бюджетни­
те организации от бюджета на държавното 
обществено осигуряване, се отчитат като 
трансфери. 
§ 2. Министерският съвет може да одоб­
рява допълнителни трансфери по бюджета 
на Националния осигурителен институт за 
2022 г. по реда на чл. 109, ал. 3 от Закона за 
публичните финанси за допълнителни раз­
ходи за дейности, свързани с ограничаване 
на разпространението и преодоляване на 
последиците от COVID-19, в т.ч. за персонал. 
§ 3. (1) Утвърдените разходи за персонал 
се извършват до определения размер. 
(2) При намаляване числеността на персона­
ла, извън случаите на извеждане на дейности 
от бюджетно на друго финансиране и случа­
ите на намаляване на персонала вследствие 
на преминаване на функции и персонал към 
друга бюджетна организация, икономиите от 
разходите за персонал може да се използват 
за увеличение на индивидуалните основни 
месечни заплати съобразно оценката на из­
пълнението, включително извън сроковете 
по наредбата по чл. 67, ал. 3 от Закона за 
държавния служител и чл. 107а, ал. 10 от 
Кодекса на труда. 
(3) Икономията на разходите за персонал 
може да се използва текущо или с натрупване 
за изплащането на допълнителни възнаграж­
дения за постигнати резултати и дължимите 
за тях осигурителни вноски и/или за други 
разходи. При необходимост Надзорният съвет 
на Националния осигурителен институт по 
предложение на управителя на Националния 
осигурителен институт може да одобрява съ­
ответните вътрешнокомпенсирани промени 
по бюджета на Националния осигурителен 
институт. 
(4) Алинея 1 не се прилага по отношение 
на увеличение на разходите за персонал за 
сметка на: 
1. получени средства от помощи и дарения; 
2. вътрешно преструктуриране на разходите 
за социално-битово и културно обслужване 
на персонала; 
3. получени трансфери от други бюджети, 
които не са част от държавния бюджет; 
4. получени трансфери от бюджети по 
държавния бюджет в годишен размер на 
увеличението до 2 млн. лв.; 
5. получени трансфери за разходи за из­
пълнение на Националния план за действие 
по заетостта; 
6. проекти, финансирани със средства от 
Европейския съюз;
7. вътрешно преструктуриране на разходите 
за случаите, когато Националният осигури­
телен институт изпълнява международни 
договори и програми през текущата година; 
8. разходи от резерва за предотвратяване, 
овладяване и преодоляване на последиците 
от бедствия по чл. 1, ал. 2, раздел ІІ, т. 5.1 от 
Закона за държавния бюджет на Република 
България за 2022 г. при участие в спасителни 
и/или неотложни аварийно-възстановителни 
дейности.
(5) Промените по ал. 4, т. 1 – 7 се одоб­
ряват от Надзорния съвет на Националния 
осигурителен институт по предложение на 
управителя на Националния осигурителен 
институт, а по т. 8 – по реда на чл. 109 от 
Закона за публичните финанси.
§ 4. За 2022 г. не се отчислява общ резерв 
на фондовете по чл. 18 от Кодекса за социално 
осигуряване.
§ 5. През 2022 г. средства от бюджета на 
Националния осигурителен институт може 
да се разходват и за мерки, свързани със 
заетостта, при условия и по ред, определени 
от Министерския съвет.
§ 6. (1) Ограничението по § 6, ал. 1 и 2 
от преходните и заключителните разпоредби 
на Кодекса за социално осигуряване не се 
прилага за 2022 г.
(2) Максималният размер на получаваните 
една или повече пенсии без добавките към 
тях за 2022 г. се определя в размер на 1500 лв.
(3) За 2022 г. добавката по чл. 84 от Кодек­
са за социално осигуряване се изчислява от 
ограничения размер по ал. 2.